అలోక్ అరధే

అలోక్‌ అరధే (జననం: 13 ఏప్రిల్ 1964), భారతదేశానికి చెందిన న్యాయమూర్తి. ప్రస్తుతం అతను బాంబే హైకోర్టు ప్రధాన న్యాయమూర్తి,https://web.archive.org/web/20250308033940/https://www.eenadu.net/telugu-news/india/supreme-court-collegium-recommends-justice-alok-aradhe-as-bombay-high-court-chief-justice/0700/125004681 తెలంగాణ హైకోర్టు మాజీ ప్రధాన న్యాయమూర్తి. అతను గతంలో కర్ణాటక హైకోర్టు, జమ్మూ కాశ్మీర్ హైకోర్టు, మధ్య ప్రదేశ్ హైకోర్టు న్యాయమూర్తిగా పనిచేశారు. కర్ణాటక హైకోర్టు, జమ్మూ కాశ్మీర్ హైకోర్టు తాత్కాలిక ప్రధాన న్యాయమూర్తిగా కూడా పనిచేశారు.

వృత్తి జీవితం
అలోక్‌ అరధే ఎల్‌ఎల్‌బీ పూర్తిచేసిన తరువాత 1988లో మధ్య ప్రదేశ్ బార్ కౌన్సిల్ లో న్యాయవాదిగా పేరు నమోదు చేసుకున్నారు. అతను 2007లో సీనియర్‌ న్యాయవాదై,  మధ్య ప్రదేశ్‌ హైకోర్టులో రాజ్యాంగం, మధ్యవర్తిత్వం, కంపెనీ చట్టాలకు సంబంధించిన కేసులు వాదించడంలో మంచి పేరు సంపాదించాడు. అలోక్‌ అరధే 2009  డిసెంబరు 29న మధ్య ప్రదేశ్ హైకోర్టు అదనపు న్యాయమూర్తిగా నియమితుడై, 2011 ఫిబ్రవరి 15న శాశ్వత న్యాయమూర్తిగా పదోన్నతి పొందాడు.  

2016 సెప్టెంబరు 16న జమ్మూ కాశ్మీర్ హైకోర్టుకు బదిలీ అయ్యారు. జస్టిస్ ఆరాధే జమ్మూ కాశ్మీర్ రాష్ట్ర జ్యుడీషియల్ అకాడమీ ఛైర్మన్‌గా పనిచేశారు. జమ్మూ కాశ్మీర్ రాష్ట్ర లీగల్ సర్వీసెస్ అథారిటీకి ఎగ్జిక్యూటివ్ ఛైర్మన్‌గా నియమితులయ్యారు. అతను 2018 మే 11న జమ్మూ కాశ్మీర్ హైకోర్టు తాత్కాలిక ప్రధాన న్యాయమూర్తిగా బాధ్యతలు స్వీకరించారు.2018 నవంబరు 17 మళ్లీ కర్ణాటక హైకోర్టుకు బదిలీ అయ్యారు.  కర్ణాటక హైకోర్టు ప్రధాన న్యాయమూర్తి రీతు రాజ్ అవస్థి పదవీ విరమణ చేసిన తర్వాత 2022 జూలై 3న అతను కర్ణాటక హైకోర్టు తాత్కాలిక ప్రధాన న్యాయమూర్తిగా నియమితులయ్యారు. 

2023 జూలై 19న, అలోక్ ఆరాధే తెలంగాణ హైకోర్టు ప్రధాన న్యాయమూర్తిగా నియమితులయ్యాడు. ఆ తరువాత, ఆయన 2025 జనవరి 21న బొంబాయి హైకోర్టు ప్రధాన న్యాయమూర్తిగా బదిలీ అయ్యాడు.

మూలాలు

వర్గం:తెలంగాణ న్యాయమూర్తులు
వర్గం:న్యాయమూర్తులు
వర్గం:తెలంగాణ హైకోర్టు న్యాయమూర్తులు
వర్గం:బాంబే హైకోర్టు న్యాయమూర్తులు